**FINANSŲ IR BIUDŽETO SKYRIUS**

Ekonomikos, finansų ir biudžeto komitetui

**Informacija apie Savivaldybės biudžetinių įstaigų gautų 2021 metais pajamų už suteiktas paslaugas panaudojimą**

Biudžetinių įstaigų pajamos - biudžetinių įstaigų, atliekančių funkcijas, numatytas jų veiklą reglamentuojančiuose dokumentuose, gaunamos lėšos ir pajamos už trumpalaikio ir ilgalaikio materialiojo turto nuomą. Jos mokamos į Savivaldybės biudžetą ir naudojamos, vadovaujantis įstatymais arba Lietuvos Respublikos Vyriausybės nutarimais, šių įstaigų vykdomoms programoms finansuoti.

Savivaldybės biudžetinių įstaigų teikiamų paslaugų apmokėjimo kainas ir tarifus nustato Savivaldybės taryba, jeigu teisės aktai nenustato kitaip.

Didžiausia dalis biudžetinių įstaigų pajamų gaunama iš įmokų už išlaikymą švietimo, socialinės apsaugos ir kitose įstaigose. Per 2021 metus šios įstaigų pajamos sudarė daugiau kaip pusę visų surenkamų pajamų – 62,1 proc. (2020 metais - 56,1 proc.). Įmokos už išlaikymą švietimo, socialinės apsaugos ir kitose įstaigose padidėjo ne tik įstaigose, kuriose 2020 metais pradėjo veikti lopšeliai-darželiai, bet ir kitose įstaigose, nes 2020 metais beveik 2,5 mėnesio nedirbo darželiai ir tėvai nemokėjo mokesčio, o kitus mėnesius darželius lankė mažiau vaikų. Jeigu lyginsime 2019 ir 2021 metus, įmokų bendra suma beveik tokia pat.

1 lentelėje pateikta informacija apie Savivaldybės biudžetinių įstaigų 2021 metais gautas pajamas ir jų panaudojimą, detalizuojant pagal ekonominės klasifikacijos straipsnius. Didelė dalis surinktų pajamų naudojama mitybos išlaidoms (35,22 proc.), 31,53 procentai biudžetinių įstaigų surinktų pajamų 2021 metais buvo panaudota kitų prekių ir paslaugų įsigijimo išlaidoms padengti.

2 lentelėje parodyta, kokį turtą už 2021 metais gautas pajamas įsigijo biudžetinės įstaigos.

3 lentelėje pateikta informacija apie trejų metų (2019-2021 metų) įstaigų pajamas, jų panaudojimą bei parodytas surinktų pajamų bei išlaidų pokytis 2020-2021 metais. Savivaldybės biudžetinės įstaigos 2021 metais surinko apie 102,0 tūkst. eurų daugiau nei 2020 metais, o patyrė išlaidų apie 188,5 tūkst. eurų daugiau nei 2020 metais. Dalyje įstaigų nepanaudotos 2021 metais pajamos buvo perkeltos į 2022 metus. Iš viso 2021 m. nepanaudota ir perkelta į 2022 metus - 27,4 tūkst. eurų įstaigų surinktų ir pervestų į iždą lėšų.

PRIDEDAMA. Informacija, 3 lentelės

Finansų ir biudžeto skyriaus vedėjo pavaduotoja Margarita Tamošauskienė